**Procedurat dhe mekanizmat për të bërë kërkesë dhe ankesë që lidhen me veprimet ose mosveprimet e AP.**

Në mbështetje të nenit 16, të ligjit nr. 10433, datë 16.6.2011, “Për inspektimin në Republikën e Shqipërisë”, Inspektorati Qendror mbikëqyr zbatimin e këtij ligji e të ligjit të posaçëm nga inspektorët shtetërorë për programimin, autorizimin dhe kryerjen e procedimit të inspektimit, dhe ka të drejtë të propozojë marrjen e masave disiplinore ndaj inspektorëve dhe Kryeinspektorit Shtetëror, në rast të konstatimit të shkeljeve prej këtyre të fundit.

Çdo kërkesë apo ankesë lidhur me ushtrimin e veprimtarisë inspektuese nga inspektorët shtetërorë do të trajtohet me prioritet nga ana e Inspektoratit Qendror.

Forma e dërgimit të kërkesave apo ankesave:

* Nëpërmjet adresës postare: Rruga “Frosina Plaku”, Nr. 58, Godina e Observatorit, Kati 0, Tiranë
* Nëpërmjet adresës elektronike: info@insq.gov.al
* Në webpage e Inspektoratit Qendror [www.insq.gov.al](http://www.insq.gov.al), duke shkuar në fund të faqes dhe duke klikuar poshtë shënimit “Plotësoni formularin për të dërguar ankesë online”.

Afati i trajtimit

Kërkesat për informacion do të trajtohen sipas afateve të përcaktuara në ligjin “Për të drejtën e informimit”, të ndryshuar.

Kërkesat apo ankesat lidhur me shqyrtimin e veprimtarisë/procedurës inspektuese, si edhe çdo kërkesë apo ankesë tjetër do të trajtohet në çdo rast me prioritet dhe brenda afateve të përcaktuara në Kodin e Procedurave Administrative të Republikës së Shqipërisë.

Përgjigjja do t’ju vihet në dispozicion në formë postare dhe/ose elektronike nëse kjo e fundit është kërkuar nga ana juaj.

Në lidhje me veprimet ose mosveprimet e Inspektoratit Qendror ju keni të drejtë t’i drejtoheni organit epror, sipas afateve dhe përcaktimeve në nenet 132 dhe 134 të Kodit të Procedurave Administrative të Republikës së Shqipërisë.